ai4bharat/Pralekha huggingface dataset:
ప్రధాన మంత్రి కార్యాలయం
యుఎస్ లో ఆరోగ్య రంగానికి చెందిన అగ్రగామి నిపుణుల సమూహం తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ అమెరికా లో ఆరోగ్య రంగాని కి చెందిన అగ్రగామి నిపుణుల సమూహం తో న్యూ యార్క్ లో ఈ రోజు న సమావేశమయ్యారు.
ఆరోగ్య రంగాని కి సంబంధించిన వివిధ అంశాల ను గురించి ప్రధాన మంత్రి మరియు నిపుణులు చర్చించారు. వారి మధ్య జరిగిన చర్చ లలో నాణ్యమైన ఆరోగ్య సంరక్షణ కు ఉద్దేశించినటువంటి డిజిటల్ టెక్నాలజీస్, ఇంటిగ్రేటివ్ మెడిసిన్ పై అధిక శ్రద్ధ మరియు ఉత్తమమైనటువంటి ఆరోగ్య సంరక్షణ సంబంధి సన్నాహాలు సహా స్వాస్థ్య కార్య క్షేత్రం తో సంబంధం గల వివిధ అంశాలు చోటు చేసుకొన్నాయి.
సమావేశం లో భాగం పంచుకొన్న నిపుణుల లో -
• టెక్సాస్ లోని నేశనల్ స్కూల్ ఆఫ్ ట్రాపికల్ మెడిసిన్ యొక్క సంస్థాపక అధిపతి డాక్టర్ శ్రీ పీటర్ హోటెజ్
• టెక్సాస్ లో గల విరో వేక్స్ సిఇఒ డాక్టర్ శ్రీ సునీల్ ఎ. డేవిడ్
• జనరల్ కేటలిస్ట్ కు సలహాదారు డాక్టర్ శ్రీ స్టీఫన్ క్లాస్కో
• పెంసిల్వేనియా యూనివర్సిటీ కి చెందిన వ్హార్టన్ స్కూల్ లో హెల్థ్ కేయర్ మేనిజ్ మెంట్ యొక్క ప్రొఫెసర్ డాక్టర్ శ్రీ లావ్ టన్ ఆర్. బర్న్ స్
• వెరిలీ లైఫ్ సైన్సెజ్ యొక్క సంస్థాపక అధ్యక్షుడు డాక్టర్ శ్రీ వివియన్ ఎస్. లీ - లు ఉన్నారు.
• నోబెల్ పురస్కార గ్రహీత మరియు జాన్ హాప్ కిన్స్ బ్లూమ్ బర్గ్ స్కూల్ ఆఫ్ పబ్లిక్ హెల్థ్, ఇంకా జాన్ హాప్ కిన్స్ స్కూల్ ఆఫ్ మెడిసిన్ లో చికిత్సకుడు మరియు మోలెక్యూలర్ బాయోలాజిస్ట్ డాక్టర్ శ్రీ పీటర్ ఎగ్రే లు
కార్మిక, ఉపాధికల్పన మంత్రిత్వ శాఖ
జిఎస్ టి తో మొదటి మూడు నెలల్లో లక్ష ఉద్యోగాలు వస్తాయ్: కేంద్ర కార్మిక, ఉపాధికల్పన శాఖ సహాయ మంత్రి  శ్రీ బండారు దత్తాత్రేయ
దేశవ్యాప్తంగా వస్తువులు, సేవల పన్ను  అమలులోకి రావడంతో మొదటి మూడు నెలల కాలంలోనే ఒక లక్ష ఉద్యోగావకాశాలు ఏర్పడుతాయని, అకౌంటెన్సీ రంగంలో మరొక సుమారు 60 వేల మందికి ఉపాధి లభించగలదని కేంద్ర కార్మిక, ఉపాధికల్పన శాఖ సహాయ మంత్రి  శ్రీ బండారు దత్తాత్రేయ అన్నారు.
హైదరాబాద్ లో ఈ రోజు విలేకరుల సమావేశంలో శ్రీ బండారు దత్తాత్రేయ మాట్లాడుతూ, జిఎస్ టి ఆరంభం ఒక చరిత్రాత్మక ఘడియ అన్నారు. దీనితో దేశానికి ఆర్థిక స్వేచ్ఛ, పన్నుల పరంగా స్వేచ్ఛ సిద్ధించినట్లు అవుతోందని ఆయన అభివర్ణించారు. జిఎస్ టి జాగృతి ఉద్యమాన్ని గురించి కేంద్ర మంత్రి వివరిస్తూ, కేంద్ర ఆర్థిక మంత్రిత్వ శాఖ వివిధ సంస్థల సహకారంతో తెలంగాణ, ఆంధ్ర ప్రదేశ్ రాష్ట్రాలలో వ్యాపార వర్గాలు, సాధారణ ప్రజానీకం హితాన్ని దృష్టిలో పెట్టుకొని గత ఆరు నెలల కాలంలో 1,118 వర్క్ షాపులను నిర్వహించిందన్నారు. దాదాపు 150 జిఎస్ టి సేవా కేంద్రాలను ఏర్పాటు చేయడం జరిగిందని, అలాగే వ్యాపారస్తులకు ఉపయోగపడే విధంగా పూర్తి సమాచారంతో కూడిన చిన్న పుస్తకాన్ని కూడా అందుబాటులోకి తీసుకురావడం జరిగిందని ఆయన వెల్లడించారు.
జిఎస్ టి రావడంతో, 17 విధాలైన పన్నులు పోయి పన్నుల విధానాన్ని ఒకే సమగ్ర స్వరూపంలో ఇమిడ్చినట్లు శ్రీ దత్తాత్రేయ చెప్పారు. పన్నుల వ్యవస్థలో సుమారు 1500 శ్లాబులు ఉండేవని, ఇప్పుడు వాటిని కేవలం 4 కు కుదించినట్లు పేర్కొన్నారు. వివిధ రాష్ట్రాల సరిహద్దు ప్రాంతాలలో ఉన్న చెక్ పోస్టుల వద్ద ఇక మీదట ఎటువంటి జాప్యానికి తావు ఉండబోదని కూడా కేంద్ర మంత్రి తెలిపారు. జిఎస్ టి ప్రవేశంతో జిడిపి వృద్ధి 7% నుంచి 9% కు పెరుగుతుందని, నిత్యావసర వస్తువుల ధరలు దిగిరావడంతో ద్రవ్యోల్బణం తగ్గుతుందని శ్రీ దత్తాత్రేయ అన్నారు.
గిరిజన వ్యవహారాల మంత్రిత్వ శాఖ
యునిసెఫ్, డబ్ల్యూహెచ్ ఓ సహకారంతో గిరిజన సేకరణదారులు తమ పనిని సురక్షితంగా కొనసాగించేలా చూడటానికి స్వయం సహాయక సంఘాల కోసం వెబ్నార్ ద్వారా డిజిటల్ ప్రచారాన్ని ప్రారంభించిన ట్రైఫెడ్
ఈ ప్రచారం ద్వారా 50 లక్షల మంది గిరిజన సంఘాలను చేరుకోవాలని ప్రతిపాదన
కోవిడ్ -19 పై ప్రాథమిక అవగాహన కల్పించడానికి, గిరిజన సంగ్రాహకులు తమ పనిని సురక్షితంగా కొనసాగించేలా చూడడానికి కీలకమైన నివారణ చర్యలపై శిక్షకులు,స్వయం సహాయక బృందాలకు  ఈ రోజు ట్రైఫెడ్ వెబ్నార్, వర్చువల్ శిక్షణ ప్రారంభించింది. మొత్తం 27 రాష్ట్రాలలోని గిరిజన ప్రాంతాలలో 18,000 మందికి పైగా ఈ కార్యక్రమం చేరుకోవడమే లక్ష్యం. ఈ కార్యంలో డిజిటల్ సమాచార వ్యూహం ద్వారా స్వయం సహాయక గ్రూపులను భాగస్వామ్యం చేస్తారు. సామాజిక దూరంపై ముఖ్యంగా అవగాహన కల్పిస్తారు. ఈ విపత్కర పరిస్థితుల్లో గిరిజనుల భద్రత తమకు అత్యధిక ప్రాధాన్యత అంశమని ట్రైఫెడ్ ఎండి శ్రీ ప్రవీర్ కృష్ణ సమావేశంలో పాల్గొన్నవారిని ఉద్దేశించి చెప్పారు. అటవీ ఉత్పత్తులు చేతికొచ్చే ప్రస్తుత సమయంలో అప్రమత్తమైన చర్యలు చేపట్టామని తెలిపారు.
యూనిసెఫ్ స్వయం సహాయక గ్రూపులకు అవసరమైన డిజిటల్ సహకారాన్ని అందిస్తుంది. ట్రైఫెడ్ కొన్ని స్వచ్ఛంద సంస్థల ద్వారా గిరిజనుల కు కావలసిన నిత్యావసరాలను సమకూరుస్తుంది. 27 రాష్ట్రాలు మరియు ఒక కేంద్రపాలిత ప్రాంతంలో మొత్తం 1205 వన్ధన్ వికాస కేంద్రాలు , 18,075 వన్ ధన్ స్వయం సహాయక బృందాలు ఉన్నాయి. వీరందిరికి దశల వారీగా చైతన్య, అవగాహన కార్యక్రమాలు అమలు చేస్తారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాలు-64వ రోజు
4.36 కోట్లకు పైగా కోవిడ్ టీకా డోసుల పంపిణీ
ఈ రోజు సాయంత్రం 7 వరకు 16.12 లక్షల టీకాలు
దేశవ్యాప్తంగా ఈరోజు వరకు వేసిన మొత్తం కోవిడ్ టీకాల సంఖ్య 4.36 కోట్లు దాటింది. సాయంత్రం 5 గంతక్లవరకు అందిన తాత్కాలిక సమాచారం ప్రకారం 4,36,75,564 టీకా డోసుల పంపిణీ జరిగింది. ఇందులో 77,63,276 మంది ఆరోగ్య సిబ్బంది మొదటి డోస్ అందుకున్నవారు కాగా, 48,51,260 మంది ఆరోగ్య సిబ్బంది రెండో డోస్ అందుకున్నవారున్నారు. అదే విధంగా 80,49,848 మంది కోవిడ్ యోధులు మొదటి డోస్ తీసుకోగా 25,41,265 మంది కోవిడ్ యోధులు రెండో డోస్ తీసుకున్నారు. 1,69,58,841మంది లబ్ధిదారులు 60 ఏళ్ళు పైబడ్డవారు కాగా 35,11,074 మంది 45-6- ఏళ్లమధ్య ఉన్న దీర్ఘకాల వ్యాధిగ్రస్తులు.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ మధ్య
దీర్ఘకాల వ్యాధిగ్రస్తులు
|
|
60 ఏళ్లు పైబడ్డవారు
|
|
1వ డోస్
|
|
2వ డోస్
|
|
1వ డోస్
|
|
2nd Dose
|
|
1వ డోస్
|
|
1వ డోస్
|
|
77,63,276
|
|
48,51,260
|
|
80,49,848
|
|
25,41,265
|
|
35,11,074
|
|
1,69,58,841
టీకాలు మొదలైన 64వ రోజైన నేడు సాయంత్రం 7 గంటలవరకు అందిన తాత్కాలిక సమాచారం ప్రకారం మొత్తం 16,12,172 టీకా డోసుల పంపిణీ జరిగింది. అందులో 14,41,009 మందిఒ లబ్ధిదారులు మొదటి డోస్ అందుకున్న ఆరోగ్యసిబ్బంది , కోవిడ్ యోధులు కాగా 1,71,163 మంది రెండో డోస్ అందుకున్న ఆరోగ్య సిబ్బంది, కొవిడ్ యోధులు. తుది నివేదిక రాత్రిపొద్దుపొయాక అందుతుంది.
|
|
తేదీ: మార్చి 20, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ మధ్య
దీర్ఘకాల వ్యాధిగ్రస్తులు
|
|
60 ఏళ్లు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
56,437
|
|
46,975
|
|
92,242
|
|
1,24,188
|
|
2,87,462
|
|
10,04,868
|
|
1,441,009
|
|
17,1163
ఆర్థిక మంత్రిత్వ శాఖ
35,074 మంది పన్ను చెల్లింపుదారులు 'వివాద్ సే విశ్వాస్ పథకం'ను ఎంచుకున్నారు
ప్రత్యక్ష పన్నుల చెల్లింపులకు సంబంధించి 'వివాద్ సే విశ్వస్' చట్టం అమలులోకి వచ్చినప్పటి నుంచి ఈ ఏడాది సెప్టెంబర్ 8వ తేదీ వరకు మొత్తం 35,074 మంది పన్ను చెల్లింపుదారులు ఈ పథకాన్ని ఎంచుకున్నారు. వీరు ఫారం-1 ద్వారా తమ వివరాలను వెల్లడించారు. ఈ రోజు రాజ్యసభలో అడిగిన ఒక ప్రశ్నకు లిఖితపూర్వక సమాధానంలో కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు. దీనికి సంబంధించి మంత్రి ఠాకూర్ మరిన్ని వివరాలను తెలియజేస్తూ. ఈ చట్టం ద్వారా ఇప్పటి వరకు మొత్తం రూ.9,538 కోట్ల మేర ఆదాయం సమకూరినట్టుగా వివరించారు. ఈ మొత్తంలో పథకం కింద తమ డిక్లరేషన్లను దాఖలు చేయని పన్ను చెల్లింపుదారులు చేసిన చెల్లింపులు ప్రతిబింబించలేదని వివరించారు. ఈ పథకం కింద పన్ను చెల్లింపుదారులు తమ
డిక్లరేషన్లను దాఖలు చేసే కాలపరిమితిని.. ఈ ఏడాది డిసెంబర్ 31 వరకు పొడిగించినట్టుగా తెలిపారు.
ప్రధాన మంత్రి కార్యాలయం
శ్రీ గురు గ్రంథ్ సాహిబ్ జీ ప్రకాశ్ పర్వ్ సందర్భం లో ప్రజల కు శుభాకాంక్షలు తెలిపిన ప్రధాన మంత్రి
శ్రీ గురు గ్రంథ్ సాహిబ్ జీ ప్రకాశ్ పర్వ్ తాలూకు పవిత్ర సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘శ్రీ గురు గ్రంథ్ సాహిబ్ జీ ప్రకాశ్ పర్వ్ తాలూకు పవిత్ర సందర్భం లో ఇవే శుభాకాంక్షలు. వారి ఉత్తమ సిద్ధాంతాలు, కరుణ, న్యాయం, సమానత్వం ల పట్ల వారి ఉద్ఘాటన యావత్తు మానవాళి కి మార్గదర్శనం చేస్తున్నాయి’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఒక్క రోజులోనే కోలుకున్నవారి సంఖ్యలో భారత్ మరో రికార్డు
గత 24 గంటల్లో 62,282 మంది రికవరీ
తగ్గుతున్న యాక్టీవ్ కేసుల శాతం, పెరుగుతున్న కోలుకుంటున్నవారి శాతం
అధిక సింగిల్ డే రికవరీలను సాధిస్తున్న పయనంలో, కోవిడ్-19 నుండి ఒకే రోజులో అత్యధిక రికవరీని నమోదు చేసిన మరో శిఖరాన్ని భారత్ తాకింది. గత 24 గంటల్లో 62,282 మంది కోలుకొని డిశ్చార్జ్ అయ్యారు. ఎక్కువ మంది రోగులు కోలుకొని ఆసుపత్రుల నుండి, ఇళ్లల్లో ఐసొలేషన్  డిశ్చార్జ్ కావడంతో, మొత్తం రికవరీలు ఈ రోజు  21.5 లక్షలను దాటాయి. కోలుకున్న రోగులు మరియు క్రియాశీల కోవిడ్-19 కేసుల మధ్య అంతరం పెరిగి 14,66,918 కు చేరుకుంది.
అత్యధిక స్థాయిలో వ్యాధిగ్రస్తులు కోలుకుండడంతో భారతదేశ రికవరీ రేటు 74% పైగా  దూసుకుపోయింది. 33 రాష్ట్రాలు, కేంద్రపాలిత ప్రాంతాల్లో రికవరీ రేటు 50% పైగా ఉంది.
ప్రస్తుత క్రియాశీల కేసులు  దేశం యొక్క వాస్తవ కేసుల లోడ్ను సూచిస్తాయి. ఈ రోజు మొత్తం పాజిటివ్ కేసులలో ఇది 23.82%, గత 24 గంటల్లో మరింత పడిపోయింది. వారు చురుకైన వైద్య పర్యవేక్షణలో ఉన్నారు. ఆసుపత్రులలో మెరుగైన, సమర్థవంతమైన క్లినికల్ చికిత్స, ఇంటి ఐసొలేషన్లో ఉన్నవారిని నిరంతరం పర్యవేక్షించడం, నాన్-ఇన్వాసివ్ ఆక్సిజన్ సపోర్ట్ వాడకం, సత్వర, సకాలంలో చికిత్స కోసం రోగులను తీసుకెళ్లేందుకు అంబులెన్స్ల మెరుగైన సేవలు ఈ ప్రగతికి దోహదం చేశాయి. అంతే కాకుండా క్లినికల్ నైపుణ్యాల మెరుగుదల న్యూ ఢిల్లీ ఎయిమ్స్ తదితర టెలి-కన్సల్టేషన్ సెషన్ల ద్వారా క్రియాశీల సాంకేతిక మార్గదర్శకత్వం ద్వారా కోవిడ్-19 రోగులకు చికిత్స చేసే వైద్యులు కలిసి పాయింట్-టు-పాయింట్ సమర్థవంతమైన రోగి నిర్వహణకు చర్యలు చేపట్టారు. ఇది భారతదేశం కేసు మరణాల రేటు  ప్రపంచ సగటు కంటే తక్కువగా ఉందని నిర్ధారించింది. ప్రస్తుతం 1.89% వద్ద ఉంది .8,05,985 నమూనాలను వ్యాధిని గుర్తించడానికి గత 24 గంటల్లో పరీక్షించారు. ఇది సంచితంగా చుస్తే మొత్తం పరీక్షల సంఖ్య 3,3,467,237 గా నమోదైంది.
దేశంలో టెస్టింగ్ ల్యాబ్ నెట్వర్క్ నిరంతరం బలోపేతం అవుతోంది, ఈ రోజుకి దేశంలో 1504 ల్యాబ్లు ఉన్నాయి;
ప్రభుత్వ రంగంలో 978 ల్యాబ్లు, 526 ప్రైవేట్ ల్యాబ్లు. వీటిలో ఇవి ఉన్నాయి:
• రియల్ టైమ్ ఆర్టి పీసీఆర్ ఆధారిత పరీక్షా ప్రయోగశాలలు: 772 
• ట్రూనాట్ ఆధారిత పరీక్షా ప్రయోగశాలలు: 614 
• CBNAAT ఆధారిత పరీక్ష ప్రయోగశాలలు: 118 
కోవిడ్-19 సంబంధిత సాంకేతిక సమస్యలు, మార్గదర్శకాలు, సలహాదారులపై అన్ని ప్రామాణికమైన, నవీకరించిన సమాచారం కోసం దయచేసి క్రమం తప్పకుండా సందర్శించండి: https://www.mohfw.gov.in/ మరియు @ MoHFW_INDIA.
కోవిడ్-19 కు సంబంధించిన సాంకేతిక ప్రశ్నలు technicalquery.covid19[at]gov[dot]in మరియు ncov2019[at]gov[dot]in మరియు ovCovidIndiaSeva లోని ఇతర ప్రశ్నలకు పంపండి.
కోవిడ్-19 పై ఏవైనా ప్రశ్నలు ఉంటే, దయచేసి ఆరోగ్య, కుటుంబ సంక్షేమ మంత్రిత్వ శాఖ హెల్ప్లైన్ నెం.: + 91- 11-23978046 లేదా 1075 . COVID-19 లోని రాష్ట్రాలు / యుటిల హెల్ప్లైన్ సంఖ్యల జాబితా పొందే వెబ్ సైట్ https://www.mohfw.gov.in/pdf/coronvavirushelplinenumber.pdf.
మంత్రిమండలి
అరుణాచల్ప్రదేశ్ రాష్ట్ర రాజధాని ఈటానగర్ లోని హోలోంగీ గ్రీన్ ఫీల్డ్ ఎయర్ పోర్టు కు ‘‘డోనీ పోలో ఎయర్ పోర్ట్, ఈటానగర్’’ అనే పేరు నుపెట్టేందుకు ఆమోదం తెలిపిన మంత్రిమండలి
ఈ పేరుసూర్యుడు  మరియు చంద్రుడు  లంటే అరుణాచల్ ప్రదేశ్ ప్రపజల కు ఉన్న భక్తి,శ్రద్ధల ను ప్రతిబింబిస్తుంది
ఈటానగర్ లోని హోలోంగీ లో గ్రీన్ ఫీల్డ్ ఎయర్ పోర్టు కు ‘డోనీ పోలో ఎయర్ పోర్ట్, ఈటానగర్’ అనే పేరు ను పెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ విమానాశ్రయానికి ‘డోనీ పోలో ఎయర్ పోర్ట్, ఈటానగర్’ అనే పేరు ను పెట్టాలనే తీర్మానాన్ని అరుణాచల్ ప్రదేశ్ రాష్ట్ర ప్రభుత్వం ఆమోదించింది. సూర్యుడు  మరియు చంద్రుడు  అంటే ప్రజల కు ఉన్న భక్తి, శ్రద్ధల కు ఈ పేరు అద్దం పడుతుంది. అంతేకాక రాష్ట్ర సంప్రదాయాలకు మరియు రాష్ట్రానికి సాంస్కృతికం గా ఉన్న సంపన్న వారసత్వాని కి సైతం ఇది ప్రతీకాత్మకం గా ఉంది.
ఒక కొత్త విమానాశ్రయాన్ని హోలోంగి లో అభివృద్ధిపరచడానికి భారతదేశం ప్రభుత్వం 2019 జనవరి లో ‘సూత్ర ప్రాయ ఆమోదాన్ని’ తెలిపింది. ఈ ప్రాజెక్టు ను ఎయర్ పోర్ట్ స్ ఆథారిటి ఆఫ్ ఇండియా  646 కోట్ల రూపాయల వ్యయం తో కేంద్ర ప్రభుత్వం మరియు అరుణాచల్ ప్రదేశ్ రాష్ట్ర ప్రభుత్వం ల సహాయం తో అభివృద్ధి పరుస్తున్నది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
సుస్థిర నగరాభివృద్ధి రంగం లో భారతదేశం, మాల్దీవుల మధ్య సహకారం అంశం పై అవగాహన ఒప్పందానికి ఆమోదం తెలిపిన మంత్రిమండలి
భారత ప్రభుత్వ గృహనిర్మాణం, పట్టణ వ్యవహారాల మంత్రిత్వ శాఖ కు, మాల్దీవుల ప్రభుత్వానికి చెందిన జాతీయ ప్రణాళిక, గృహనిర్మాణం, మౌలిక సదుపాయాల మంత్రిత్వ శాఖ కు మధ్య సంతకాలు జరిగిన అవగాహనా ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడం జరిగింది. ఈ ఎమ్ఒయు సుస్థిర నగరాభివృద్ధి రంగం లో పరస్పర సహకారానికి సంబంధించినది. ఈ ఎమ్ఒయు పై 2021 ఫిబ్రవరి లో సంతకాలు అయ్యాయి.
ఈ సహకారానికి సంబంధించిన కార్యక్రమాన్ని అమలు చేసేందుకు , ఇందుకు సంబంధించిన వ్యూహాన్నిరూపొందించేందుకు ఒక సంయుక్త వర్కింగ్ గ్రూప్ ని ఏర్పాటు చేయడం జరుగుతుంది. ఈ సంయుక్త వర్కింగ్ గ్రూప్ సమావేశం సంవత్సరం లో ఒక సారి సమావేశమౌతుంది. ఒకసారి మాల్దీవుల లోను, మరో సారి భారతదేశం లోను జెడబ్ల్యుజి సమావేశమౌతుంది.
ప్రయోజనాలు:
ఈ అవగాహన ఒప్పందం భారతదేశం, మాల్దీవుల మధ్య సుస్థిర నగర అభివృద్ధి విషయం లో బలమైన, లోతైన , దీర్ఘకాలిక ద్వైపాక్షిక సహకారాన్ని ప్రోత్సహిస్తుంది. ఈ అవగాహన ఒప్పందం ద్వారా సుస్థిర నగరాభివృద్ధి, నగర ప్రణాళిక, స్మార్ట్ సిటీస్ అభివృద్ధి, ఘన వ్యర్ధాల నిర్వహణ, చవక ధర లో గృహాల అందుబాటు, అర్బన్ గ్రీన్ మొబిలిటి, అర్బన్ మాస్ రాపిడ్ ట్రాన్స్పోర్టు లతో పాటు స్థిర నగరాభివృద్ధి రంగం లో ఉపాధి అవకాశాలు ఏర్పడుతాయన్న ఆశ లు ఉన్నాయి.
వివరాలు:
ఈ అవగాహన ఒప్పందం ఉభయ దేశాలు ఒప్పంద పత్రం పైన సంతకాలు చేసిన తేదీ నాటి నుంచి, అంటే 2021 ఫిబ్రవరి 20 నాటి నుంచి, అమలు లోకి వచ్చింది. ఇది నిరవధికం గా అమలు అవుతుంది.
సుస్థిర నగరాభివృద్ధి, నగర ప్రణాళిక, స్మార్ట్ సిటీస్ అభివృద్ధి, ఘన వ్యర్థాల నిర్వహణ, తక్కువ ఖర్చు లో గృహ నిర్మాణం, అర్బన్ గ్రీన్ మొబిలిటి, అర్బన్ మాస్ రాపిడ్ ట్రాన్స్పోర్టు, స్మార్ట్ సిటీస్ అభివృద్ధి లలో భారతదేశం-మాల్దీవుల మధ్య సాంకేతిక సహకారాన్ని బలపర్చడం, ఆ విధమైన సహకారానికి మార్గాన్ని సుగమం చేయడం తో పాటు ఇరు దేశాల మధ్య అంగీకారం కుదిరినటువంటి ఏదైనా ఇతర సంబంధిత రంగం లో కూడాను సహకారాన్ని బలోపేతం చేయడం ఈ అవగాహన ఒప్పందం లక్ష్యాల లో ముఖ్యమైనవి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎడారీకరణను నిరోధించి, గ్రామీణ ఆర్ధిక వ్యవస్థకు మద్దతు నిచ్చేందుకు కెవిఐసి, బిఎస్ఎఫ్ చే జైసల్మేర్లో బోల్డ్ కార్యక్రమం ప్రారంభం.
రాజస్థాన్లోని ఎడారి ప్రాంతాన్ని హరితమయం చేసేందుకు ఉద్దేశించిన ఈ తరహా మొట్టమొదటి కార్యక్రమాన్ని ఖాదీవిలేజ్ ఇండస్ట్రీస్ కమిషన్  సరిహద్దు భద్రతాదళం సహకారంతో మంగళవారం నాడు చేపట్టింది. ఇందులో భాగంగా జైసల్మేర్లోని టనోట్ గ్రామంలో వెయ్యి వెదురు మొక్కలు నాటారు.కెవిఐసి ఛైర్మన్ శ్రీ వినయ్ కుమార్ సక్సేనా ఈ మొక్కలు నాటే కార్యక్రమాన్ని బిఎస్ఎఫ్ స్పెషల్ డిజి  శ్రీ సురేంద్ర పవార్ సమక్షంలో ప్రారంభించారు. ఈ వెదురు మొక్కలునాటే కార్యక్రమాన్ని కెవిఐసి ప్రాజెక్టు అయిన బోల్డ్ లో భాగంగా నాటారు. ఇది ఎడారీ కరణను నిరోధించడం, గ్రామీణ ప్రజలకు జీవనోపాధిని కల్పించడానికి మద్దతు నిచ్చే జాతీయ లక్ష్యాలకు అనుగుణంగా దీనిని చేపట్టారు.
వెదురు మొక్కలను తనోత్ గ్రామ పంచాయతికి చెందిన 2.50 లక్షల చదరపు అడుగుల స్థలంలో నాటడం జరిగింది .ఇది భారత పాక్ సరిహద్దు ప్రాంతానికి దగ్గరలోని తనోత్ మాతా ఆలయానికి దగ్గరలొ ఉంది. జైసల్మేర్ సిటీకి ఇది 120 కిలోమీటర్ల దూరంలో ఉంది. తనోత్ రాజస్థాన్ లో అత్యంత ఎక్కువమంది పర్యాటకులు దర్శించే స్థలం. కెవిఐసి తనోత్ వద్ద వెదురు ఆధారిత మొక్కలు నాటడం ద్వారా ఆ ప్రాంతాన్ని హరితమయం చేసి పర్యాటకులకు ఆకర్షణీయ ప్రాంతంగా తీర్చిదిద్దుతోంది. ఈ మొక్కలను నిర్వహించే బాధ్యత బిఎస్ఎఫ్ ది.
ప్రాజెక్ట్ బోల్డ్ను జూలై 4న రాజస్థాన్లోని ఉదయ్పూర్ జిల్లా నిచ్ల మనడ్వా గిరిజన గ్రామం నుంచి ప్రారంభించింది. ఇక్కడ 25 బిఘాల భూమిలో 5వేల ప్రత్యేక వెదురు మొక్కలు నాటారు. భూసారాక్షీణతను నిరోధించడం, దేశంలో ఏడారీకరణను తగ్గించడానికి ప్రధానమంత్రి శ్రీ నరేంద్ర మోదీ పిలుపు మేరకు ఈ కార్యక్రమాన్ని చేపట్టడం జరిగింది. ఈ కార్యక్రమాన్ని కెవిఐసి వారి ఖాదీ బ్యాంబూ ఫెస్టివల్ లో భాగంగ అలాగే 75 సంవత్సరాల స్వాతంత్ర్యదినోత్సవాలైన ఆజాది కా అమృత్ మహోత్సవ్ లో భాగంగా దీనిని చేపట్టడం జరిగింది.
జైసల్మేర్ ఎడారి ప్రాంతంలో వెదురు మొక్కలు నాటడం వల్ల ఎన్నో ప్రయోజనాలు ఉన్నాయని కెవిఐసి ఛైర్మన్ తెలిపారు.అంటే ఎడారీకరణను నిరోధించడం, పర్యావరణ పరిరక్షణ, సుస్థిర అభివృద్ధి నమూనాను చేపట్టడం ఇందులో ఉన్నాయి. గ్రామీణ, వెదురు ఆధారిత పరిశ్రమలను నెలకొల్పడం ద్వారా వాటికి మద్దతునిస్తొంది.
రాగల మూడు సంవత్సరాలలో, ఈ వెదురు మొక్కలు కోతకు వస్తాయి. ఇది స్థానిక గ్రామస్థులకు ఆదయ వనరుగా ఉంటుంది. కెవిఐసి పర్యాటక ప్రాంతాన్ని హరితమయం చేసేందుకు చర్యలు తీసుకుంటుంది. ఎక్కువమంది పర్యాటకులు వచ్చే తనోత్మాతా ఆలయం,లోంగోవాలా పోస్ట్ వద్ద హరిత మయం చేసే కార్యక్రమాలు చేపడుతున్నట్టు శ్రీ సక్సేనా తెలిపారు. తక్కువ సమయంలోఈ ప్రాజెక్టును అమలు చేయడంలో బిఎస్ఎఫ్ అందిస్తున్నమద్దతుకు ఆయన కృతజ్ఞతలు తెలిపారు.
రాగల 3 సంవత్సరాలలో వెయ్యి వెదురు మొక్కలు,మరెన్నోరెట్లు పెరగి 4000 వెదురు మొక్కలుగా విస్తరించి సుమారు 100 మెట్రిక్టన్నుల వెదురు ను అందించనుంది. ప్రస్తుత మార్కెట్ రేటు ప్రకారం వెదురు టన్నుకు 5000 రూపాయలు లభిస్తున్నది.
ఈ వెదురు ఉత్పత్తి వల్ల మూడు సంవత్సరాల తర్వాత 5 లక్షల రూపాయలు రాబడి లభించడంతోపాటు ఆతర్వాత ప్రతి సంవత్సరం రాబడి వస్తుంది.ఇది స్థానికులకు ఆదాయ వనరుగా ఉంటుంది.వెదురును అగర్బత్తీలలో వాడే పుల్లలకు, ఫర్నిచర్, కళారూపాలు, వాద్య పరికరాలు, పేపర్. పల్ప్ను వాడేందుకు వాడుతారు.అలాగే వెదురు వ్యర్థాలను చార్కోల్ తయారీ, ఇంధనంగా కూడా వాడుతారు. వెదురు నీటిని పొదుపుగా వాడుకుంటుంది. అందువల్ల కరువుపీడిత ప్రాంతాలలో,పొడి నేలల్లో నాటడానికి పనికివస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలవద్ద కోవిడ్ టీకా అందుబాటు తాజా సమాచారం
రాష్ట్రాలకు, కేంద్రపాలిత ప్రాంతాలకు 124 కోట్లకు పైగా టీకాల అందజేత
రాష్ట్రాలు, కేంద్రపాలిత పాలిత ప్రాంతాలవద్ద టీకా డోసుల నిల్వ 20.20 కోట్లు
దేశవ్యాప్తంగా కోవిడ్ టీకాల కార్యక్రమాన్ని వేగవంతం చేతటానికి కేంద్ర ప్రభుత్వం కట్టుబడి ఉంది. సార్వత్రిక టీకాల కార్యక్రమం జూన్ 21 న ప్రారంభం కాగా మరిన్ని టీకా డోసుల అందుబాటు, ముందుగానే రాష్ట్రాలకు, కేంద్రపాలిత ప్రాంతాలకు వాటి సమాచారం అందజేయటం లాంటి చర్యల ద్వారా సార్థవంతమైన ప్రణాళికా సిద్ధం చేసుకోవటానికి వీలు కలుగుతోంది.
దేశవ్యాప్త ఉచిత టీకాలలో భాగంగా భారత ప్రభుత్వం అన్నీ రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందజేస్తోంది. కొత్త దశ సార్వత్రిక టీకాల కార్యక్రమంలో మొత్తం దేశంలో ఉత్పత్తి అయ్యే టీకాలలో 75% టీకాలను కేంద్రమే కొనుగోలు చేసి రాష్ట్రాలకూ, కేంద్రపాలిత ప్రాంతాలకూ ఉచితంగా అందజేస్తోంది.
|
|
టీకా డోసులు
|
|

|
|
అందించినవి
|
|
1,24,90,65,030
|
|
అందుబాటులో ఉన్న నిల్వ
|
|
20,20,48,426
124 కోట్లకు పైగా  టీకా డోసులను ఇప్పటిదాకా రాష్ట్రాలకు, కేంద్ర పాలిత ప్రాంతాలకు ఉచితంగా అందిస్తున్నారు. వాటిని ప్రభుత్వమే నేరుగా కొనుగోలు చేసి సేకరిస్తోంది. .
20.20 కోట్లకు పైగా  టీకా మందు ఇంకా వాడకుండా రాష్ట్రాలు, కేంద్రపాలిత ప్రాంతాల దగ్గర వాడకానికి సిద్ధంగా ఉంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 201.99 కోట్ల డోసులు  అందించారు
గత 24 గంటల్లో 28,83,489 డోసులు అందించారు
దేశవ్యాప్త క్రియాశీల కేసుల సంఖ్య 1,52,200
మొత్తం కేసుల్లో క్రియాశీల కేసులు 0.35%
ప్రస్తుత రికవరీ రేటు 98.45%
గత 24 గంటల్లో 18,143 మంది కోలుకున్నారు. దీంతో, కోలుకున్నవారి మొత్తం సంఖ్య 4,32,10,522 కు పెరిగింది.
గత 24 గంటల్లో 20,279 కొత్త కేసులు నమోదయ్యాయి.
రోజువారీ పాజిటివిటీ రేటు 5.29%
వారపు పాజిటివిటీ రేటు 4.46%
గత 24 గంటల్లో చేసిన 3,83,657 కొవిడ్ పరీక్షలతో కలిపి ఇప్పటివరకు 87.25 కోట్ల పరీక్షలు చేశారు.
ఉక్కు మంత్రిత్వ శాఖ
ముడి ఉక్కు ఉత్పత్తి
జాతీయ ఉక్కు విధానం, 2017 కింద 300 మిలియన్ టన్నుల ముడి ఉక్కు  ఉత్పత్తి సామర్ధ్యపు లక్ష్యం కేవలం స్టీల్ అథారిటీ ఆఫ్ ఇండియా లిమిటెడ్  మాత్రమే కాకుండా దేశవ్యాప్తంగా ఉన్న ఉక్కు పరిశ్రమకు నిర్దేశించింది.
ప్రస్తుత స్టీల్ అథారిటీ ఆఫ్ ఇండియా లిమిటెడ్  ముడి ఉక్కు ఉత్పాదక సామర్ధ్యం ఏడాదికి 20.63 మిలియన్ టన్నులుగా ఉంది.
ఆధునీకరణ, విస్తరణ కార్యక్రమాల కింద ప్రభుత్వం సెయిల్లో పెట్టుబడులు పెట్టదు. దీనికి సంబంధించిన ధనాన్ని సెయిల్ తన అంతర్గత వనరులు, రుణాల ద్వారా సేకరించి, ఖర్చు చేస్తుంది.
ఈ సమాచారాన్ని ఉక్కు & గ్రామీణాభివృద్ధి మంత్రిత్వ శాఖ సహాయ మంత్రి శ్రీ ఫగ్గన్ సింగ్ కులస్తే బుధవారంనాడు లోక్సభకు లిఖిత పూర్వకంగా ఇచ్చిన జవాబులో వెల్లడించారు.
ప్రధాన మంత్రి కార్యాలయం
హేన్ కాక్ ఫ్రాస్పెక్టింగ్ గ్రూప్, రాయ్ హిల్, ఎస్. కిడ్ మేన్ ఎండ్ కంపెనీ,ఎఒ, ఎగ్జిక్యూటివ్ చైర్ మన్ శ్రీమతి జీనారాయిన్ హార్ట్ ఎఒ తో ప్రధాన మంత్రి సమావేశమయ్యారు
ప్రధాన మంత్రి శ్రీ నరేంద్ర మోదీ 2023 వ సంవత్సరం మే నెల 23 వ తేదీ నాడు ఆస్ట్రేలియా లోని సిడ్ నీ లో హేన్ కాక్ ఫ్రాస్పెక్టింగ్ గ్రూపు, రాయ్ హిల్, ఎస్. కిడ్ మేన్ ఎండ్ కంపెనీ ల ఎగ్జిక్యూటివ్ చైర్ మన్ శ్రీమతి జీనా రాయిన్ హార్ట్ ఎఒ తో సమావేశమయ్యారు.
భారతదేశం లో అమలవుతున్న పరివర్తన ప్రధానమైనటువంటి సంస్కరణల ను గురించి మరియు కార్యక్రమాల ను గురించి ప్రధాన మంత్రి ప్రముఖం గా ప్రకటించడం తో పాటు గనుల త్రవ్వకం, ఇంకా ఖనిజాల రంగం లో సాంకేతిక విజ్ఞానం, పెట్టుబడి మరియు నై పుణ్య అభివృద్ధి లో భాగస్వామి గా మారవలసిందంటూ ఆమె కు ఆహ్వానం పలికారు.(
మైనారిటీ వ్యవహారాల మంత్రిత్వ శాఖ
కేరళలో 'ప్రధాన మంత్రి జన్ వికాస్ కార్యక్రమం'
మైనారిటీలు సహా సమాజంలోని ఆర్థికంగా బలహీన, తక్కువ ప్రాధాన్యత కలిగిన వర్గాలతో పాటు ప్రతి వర్గం సంక్షేమం, అభ్యున్నతి కోసం కేంద్ర ప్రభుత్వం వివిధ పథకాలను అమలు చేస్తోంది. నైపుణ్యాభివృద్ధి & వ్యవస్థాపకత మంత్రిత్వ శాఖ, జౌళి మంత్రిత్వ శాఖ, సాంస్కృతిక మంత్రిత్వ శాఖ, మహిళ & శిశు అభివృద్ధి మంత్రిత్వ శాఖ, గ్రామీణాభివృద్ధి మంత్రిత్వ శాఖ ద్వారా వివిధ సంక్షేమ పథకాలను అందిస్తోంది. ప్రత్యేకంగా, కేంద్రం నోటిఫై చేసిన ఆరు  మైనారిటీ వర్గాల ప్రజల సామాజిక-ఆర్థిక, విద్య సాధికారత కోసం దేశవ్యాప్తంగా వివిధ పథకాలను మైనారిటీ వ్యవహారాల మంత్రిత్వ శాఖ అమలు చేస్తుంది.
'ప్రధాన మంత్రి జన్ వికాస్ కార్యక్రమం'  కింద, కేరళ రాష్ట్రానికి 2020-21 నుంచి 2022-23 కాలంలో రూ.129.93 కోట్ల విలువైన మొత్తం 19 సామాజిక మౌలిక సదుపాయాల ప్రాజెక్ట్లకు ఆమోదం లభించింది.
సామాజిక-ఆర్థిక వ్యత్యాసాలను తగ్గించడానికి, దేశంలోని 1300 గుర్తించిన ప్రాంతాల్లో ప్రధాన మంత్రి జన్ వికాస్ కార్యక్రమాన్ని మే 2018 నుంచి అమలులోకి తీసుకువచ్చారు. దేశంలోని గుర్తించిన ప్రాంతాల్లో అభివృద్ధి లోటును పూడ్చడంలో ఈ పథకం సహాయపడిందని, పాఠశాల మౌలిక సదుపాయాలను పెంచడానికి, అదనపు తరగతి గదుల నిర్మాణానికి, కొత్త వసతి గృహాలు, సామాజిక ఆరోగ్య కేంద్రాలు , ప్రాథమిక ఆరోగ్య కేంద్రాలు , పారిశ్రామిక శిక్షణ సంస్థలు , పాలిటెక్నిక్లు, నైపుణ్య శిక్షణ కేంద్రాల నిర్మాణాలకు దోహదపడిందని 2020-2021 సంవత్సరంలో నీతి ఆయోగ్ నిర్వహించిన పీఎంజేవీకే మూల్యాంకన అధ్యయనంలో వెల్లడైంది. 2018-19లో ఈ కార్యక్రమం పునర్నిర్మాణం ద్వారా మహిళ కేంద్రీకృత ప్రాజెక్టులపై ఎక్కువ దృష్టి సారించడంతో గణనీయమైన అభివృద్ధి సాధ్యమైంది. అన్ని రాష్ట్రాలు/యూటీలలోని మైనారిటీ వర్గాలకు ప్రాజెక్ట్లు చేరేలా చూసేందుకు పథకం పరిధిని పెంచాలని నీతి ఆయోగ్ సిఫార్సు చేసింది.
కేరళ రాష్ట్రంలో పీఎంజేవీకే కింద, గత మూడేళ్లలో, అంటే 2019-20 నుంచి 2021-22, ప్రస్తుత సంవత్సరం 2022-23లో 41 ప్రాజెక్ట్లు/యూనిట్లకు ఆమోదం లభించింది. రాష్ట్ర ప్రభుత్వం ఎప్పటికప్పుడు సమర్పించిన సమాచారం ప్రకారం, 4 ప్రాజెక్టులు/యూనిట్లు పూర్తయ్యాయి, 14 ప్రాజెక్టులు/యూనిట్ల పనులు కొనసాగుతున్నాయి. 23 ప్రాజెక్టులు/యూనిట్లలో పనులు ఇంకా ప్రారంభం కాలేదు.
కేంద్ర మైనారిటీ వ్యవహారాల శాఖ మంత్రి శ్రీమతి స్మృతి జుబిన్ ఇరానీ ఈరోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని అందించారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ రిపోర్టింగ్ - ఒక అధికారిక ఉపాధి దృక్పథం
గణాంకాలు, ప్రభుత్వ పథకాల అమలు శాఖ నేతృత్వంలోని జాతీయ గణాంకాల కార్యాలయం , సెప్టెంబర్, 2017 నుండి ఏప్రిల్, 2022 మధ్య కాలంలో దేశంలో ఉద్యోగ కల్పన ఔట్లుక్పై పురోగతిని గురించిన వివరాలను వెల్లడించింది. తాజా
అంచనా వివరాల ఎంపిక చేసిన ప్రభుత్వ ఏజెన్సీల వద్ద అందుబాటులో ఉన్న పరిపాలన రికార్డుల నిర్దిష్ట ప్రమాణాల ఆధారంగా ప్రెస్ నోట్ను విడుదల చేసింది.
దీనికి సంబంధించిన నోట్ ఇక్కడ అనుబంధంగా జత చేయడమైంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజా సమాచారం
కేంద్రం ఇప్పటిదాకా రాష్ట్రాలకు, కేంద్రపాలిత ప్రాంతాలకు అందించిన టీకా డోసులు 31.69 కోట్లు
ఇంకా రాష్టాల దగ్గర 1.15 కోట్లకు పైగా టీకా డోసుల నిల్వ
కోవిడ్ – 19 టీకాల కార్యక్రమాన్ని వేగవంతం చేయటంలోను, పరిధిని విస్తృతం చేయటంలోను కేంద్ర ప్రభుత్వం అంకితభావంతో కృషి చేస్తోంది. సార్వత్రిక టీకాల కార్యక్రమం 2021 జూన్ 16 న ప్రారంభం కాగా అందుబాటులో ఉన్న టీకా డోసుల సంఖ్య పెరిగేకొద్దీ వాటి అందుబాటు గురించి రాష్ట్రాలకు, కేంద్ర పాలిత ప్రాంతాలకు ముందుగానే సమాచారం అందించటం ద్వారా ఒక ప్రణాళికాబద్ధంగా ఈ కార్యక్రమాన్ని నిర్వహించగలిగే వెసులుబాటు కల్పించింది.
దేశవ్యాప్త టీకాల కార్యక్రమంలో భాగంగా భారత ప్రభుత్వం అన్ని రాష్టాలకు, కేంద్రపాలిత ప్రాంతాలకు టీకామందు ఉచితంగా అందజేస్తోంది. ఈ కొత్త దశల టీకాల కోసం దేశవ్యాప్తంగా తయారీదారుల దగ్గర అందుబాటులో ఉన్న టీకామందులో 75% మేర కేంద్రప్రభుత్వమే సేకరించి రాష్ట్రాలకు ఉచితంగా అందజేస్తోంది.
ఇప్పటివరకు కేంద్ర ప్రభుత్వం రాష్ట్రాలకు, కేంద్ర పాలిత ప్రాంతాలకు 31.69 కోట్లకు పైగా  టీకా డోసులు అందజేసింది. రాష్ట్రాలకు అందించే ఉచిత టీకాలలో ఇవి భాగం. ఇందులో వృధా తో సహా రాష్టాలు వాడుకున్న టీకా డోసులు
30,54,17,617 అని ఈ ఉదయం 8 గంటలకు అందిన సమాచారం తెలియజేస్తోంది. ఇంకా రాష్టాలు, కేంద్రపాలిత ప్రాంతాల దగ్గర 1.15 కోట్లకు పైగా  డోసుల నిల్వ ఉన్నట్టు సమాచారం.
(
ప్రధాన మంత్రి కార్యాలయం
ప్రముఖ సంస్కృత భాషావేత్త పండిట్ రేవా ప్రసాద్ ద్వివేది మృతిపై ప్రధాని సంతాపం
ప్రముఖ సంస్కృత భాషావేత్త పండిట్ శ్రీ రేవా ప్రసాద్ ద్వివేది కన్నుమూతపై ప్రధానమంత్రి శ్రీ నరేంద్ర మోదీ తీవ్ర ఆవేదన వ్యక్తం చేశారు. ఈ మేరకు ట్విట్టర్ ద్వారా ఇచ్చిన సందేశంలో- ‘‘సంస్కృత భాషా కోవిదుడు, మహామహోపాధ్యాయ పండిట్ శ్రీ రేవా ప్రసాద్ ద్వివేది ఇక లేరన్న వార్త నన్నెంతో మనస్తాపానికి గురిచేసింది. దేశ సాహిత్య, విద్యా రంగాల్లో ఆదర్శప్రాయ కృషిచేశారు. ఆయన కన్నుమూయడం సమాజానికి తీరని లోటు. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను... ఓం శాంతి’’ అని ప్రధాని పేర్కొన్నారు.